2007. na filmu
2007. godina se ne smatra osobito značajnom za filmsku umjetnost ali je uključivala neke hvaljene filmove, kao što su Nema zemlje za starce, Persepolis, Biti će krvi, Charlie Wilson's War, 4 mjeseca, 3 tjedna i 2 dana, Juno, La Vie en Rose, U divljini, Ruska obećanja, Michael Clayton, Ratatouille, Sweeney Todd: Đavolji brijač Fleet Streeta , Ubojstvo Jesseja Jamesa od kukavice Roberta Forda, Zodijak, ‎The Kite Runner, Požuda, oprez i Bourneov ultimatum.

Značajniji anime filmovi bili su 5 centimetara po sekundi, Clannad, Evangelion: 1.0 You Are (Not) Alone i Sword of the Stranger. Na području bivše Jugoslavije, značajniji filmovi bili su Živi i mrtvi, Klopka, Četvrti čovek, Pjevajte nešto ljubavno, Madamme sommeliere i Petelinji zajtrk, rijedak primjer romantične komedije u slovenskoj kinematografiji.

Događaji 
16. april - Premijerno prikazan Spider-Man 3, treći nastavak serije superherojskih filmova o Spider-Manu; na početku redovne distribucije će postaviti novi rekord na kino blagajnama zaradivši 59,8 milijuna $ za samo 24 sata; usprkos tog impresivnog dostignuća će završiti tek na treće,m mjestu najgledanijih filmova godine, a planirani četvrti i peti nastavci neće biti nikada snimljeni.
17. maj - Na Kanskom festivalu premijerno prikazan 4 luni, 3 săptămâni și 2 zile, film rumunjskog režisera Cristiana Mungiua; tmurna drama o posljedicama zabrane abortusa u Rumunjskoj u posljednjim godinama komunističke vladavine Ceausescua izaziva oduševljenje kritike i filmu donosi Zlatnu palmu, čime počinje niz velikih uspjeha rumunjske kinematografije na svjetskim festivalima koji će obilježiti kraj 2000-ih i 2010-e, odnosno začetak pokreta poznatog kao Rumunjski novi val.
19. maj - Premijerno prikazan Pirates of the Caribbean: At World's End, fantastično-pustolovni film Gorea Verbinskog, koji predstavlja treći nastavak serije Pirates of the Carribean; film izaziva pažnju zbog izuzetno visokog budžeta, koji se popeo na 300 milijuna $, i tako oborio rekord filma Titanik od prije deset godina; iako nominalno najskuplji film u povijesti, s obzirom na inflaciju u realnoj vrijednosti je u okvirima rekorda koji je držala Kleopatra iz 1963.; At World's End će postati najgledaniji film godine.
28. jun - Premijerno prikazan Harry Potter and the Order of Phoenix, peti nastavak serije o Harryju Potteru; tokom kino-distribucije postiže izuzetnu gledanost i postaje drugi najgledaniji film godine; zahvaljujući njemu serija o Harryju Potteru sa dotadašnjom zaradom od 4,69 postaje jednom od najlukrativnijih filmskih franšiza i daje poticaj vodećim hollywoodskim studijama da se gotovo u potpunosti orijentiraju na tzv. filmske sage, odnosno filmove za koje je za izgledno da će imati što više nastavaka.  
 ljeto - Po prvi puta, Hollywood je zabilježio zaradu od preko 4 milijarde $ u ljetnoj kino distribuciji.
 5. novembar - Ceh scenarista Amerike (WGA), nakon što se s vodećim hollywoodskim studijima nije uspio dogovoriti oko povećanja prihoda za scenariste usred distribucije "novih medija" (internet, streaming, video na zahtjev) započinje veliki štrajk koji će potrajati sve do februara sljedeće godine; štrajk će u značajnoj mjeri poremetiti filmsku produkciju, za raziliku od televizije gdje su se studiji i vodeće mreže nedostataka igranih serija kompenzirale emitiranjem reality emisija; štrajk će izazvati štetu od ukupno 2,5 milijardi $.
 tokom godiine - Odigrava se prvo piratsko HD DVD skidanje filma preko BitTorrent websitea kao 19,6 GB .evo file. Film u pitanju bio je Serenity. Ovo je početak masovnog piratskog skidanja HD-DVD naslova filmova po svijetu, čime se počinje ugrožavati novo uspostavljeno DVD tržište.

Smrti

Najkomercijalniji filmovi u svjetskim kinima 

Čak pet od deset najuspješnijih filmova bili su nastavci.

Nagrade 

Zlatna palma, Cannes:
4 mjeseca, 3 tjedna, 2 dana, Cristian Mungiu, Rumunjska

Zlatna arena, Pula:
Živi i mrtvi (film), Kristijan Milić

Zlatni medvjed, Berlin:
Tuyin brak, Wang Quan'an

Izvori

Vanjske veze 

 2007.  na Internet Movie Database
 2007. na filmu na Numbers
 100 najhvaljenijih filmova 2007. na Rotten Tomatoes
 Najbolji filmovi 2007. prema Films101